钦定古今图书集成/明伦汇编/氏族典/第165卷 > 《廖用贤尚友录》 > 安世通
## 钦定古今图书集成/明伦汇编/氏族典/第165卷 > 《廖用贤尚友录》 > 安世通

按《宋史安世通传》：“青城山道人安世通者，本西人。其
父有谋策，为武官，数以言千当路，不用，遂自沉于酒
而终。世通亦隐居青城山中不出。吴曦反，乃献书于
成都帅杨辅，辅有重名，蜀中士大夫多劝以举义者，
而世通之言尤切至。辅不能决，遂东如江陵，请吴猎
举兵以讨曦。未几，曦败，猎使蜀，荐士以世通为首云。”